Jacques Firheshal

**Jacques Emmanuel Firheshal** var en tussarixisk baron av Saint-Perrault, Saint Vincent des Arroser og Jambe de Bois. Han var broren til Thérèse Firheshal, og dermed var de begge barna til Théodore og Xatoin Firheshal. Han var gift med Vivienne Léonide, som han fikk blant annet døtrene Madeleine og Marie med. Jacques var dessuten en nær venn av prinsesse Hélouïse, som han satte svært høyt.

## ***Biografi***

### **Tidlig liv**

Jacques og søsteren startet opp som middelklasse-borgere fra hovedstaden. Foreldrene drev en lukrativ pantelånerforretning, hvor familien tjente opp en fast inntekt som kom godt med i uår som rammet hovedstaden. Ettersom byen lå så langt nord, kunne de ofte bli rammet av tørt vær, som kunne legge jordene brakk – og dermed sakke ned på kjøp og salg av varer fra utenfor bygrensene. Virksomheten i Le Ryxân tok imot alt fra nøye utskårne treprodukter, til smykker med edelsteiner. Lånene var ofte store og risikable, hvilket derfor ofte førte til at lånerne ikke kunne betale tilbake – og dermed kunne familien selge verdisakene for det nærmere dobbelte de hadde lånt ut.

Dette gjorde Firheshal-familien merkbare blant medlemmene i bydelen Saint-Jacques de la Cité. Familien hans ble på et tidspunkt kontaktet av hoffmarskalken ved Château de Tussarix, som ønsket dem alle å bli en del av det keiserlige hoffet – av den enkle grunn at keiseren skulle få rask tilgang til raske, billige lån. Jacques ble ektet til en av keiserens uekte døtre, Vivienne Léonide, som han giftet seg motvillig med i 4015. Han ble i tillegg gitt områdene Saint-Perrault, Saint Vincent des Arroser og Jambe de Bois i medgift, hvilket tvang ham til å flytte til landsbygden, og etterlate forretningen i søsterens hender – men han fryktet ikke for den. De tre adelsslektene som hadde regjert over disse landområdene, ble nedgradert til riddere, og tvunget til å sverge sin troskap til ham – hvilket gjorde ham særdeles hatet, mens Vivienne Léonide ble uberørt.

### **Senere liv og død**

Det var på grunn av hans nære bånd med prinsesse Hélouïse som han hadde opparbeidet gjennom årene, at han ble mistenkt å ha latt henne vite om det planlagte mordet på henne da hun returnerte til Tussarix for keiser Télesphore VI sin begravelse. Enkekeiserinnen og Télesphore hadde mistenkt henne for å inspirere til for høy patriotisme blant hæren, at det ble inngått en hemmelig avtale om å myrde henne hvis hun returnerte til Tussarix før 20 år etter at avtalen var inngått. Jacques hadde fått vite dette i en forsnakkelse gjort av Vivienne, og varslet derfor Hélouïse under minnestunden som fulgte begravelsen av keiseren. Avtalen ble nå opprettholdt av enkekeiserinnen og den nye monarken, Auguste François.

To måneder etter minnestunden, ble Jacques myrdet på åpen gate i Saint-Jacques de la Cité av en gruppe leiemordere. Thérèse hadde sett hendelsen skje fra panterlånerbutikken sin, og skjønte at det var baronene som hadde mistet landområdene sine til Jacques – de var for fint kledd til å være enkle borgere. Da hun skrev til guvernøren av Le Ryxân for å be om oppreisning, svarte han aldri. Hun ble imidlertid oppsøkt av prins Armand Kontrovers, som sørget med henne. Under denne perioden forførte han henne, tross det faktum at han var gift.

### **Ettermæle**

Jacques' mistenksomme dødsfall og forførelsen utført av prins Armand, ga prinsesse Hélouïse en alliert da hun konspirerte mot brødrene og moren for å sikre seg tronen noen år senere.

## ***Trivia***

1. *Jacques* er den franske formen av *Jacob*; navnet kommer av bibelsk opprinnelse, og betyr "han som griper tak i en hæler".
2. *Emmanuel* kommer fra det hebraiske *עִמָּנוּאֵל ('Immanu'el)*, og betyr "Gud er med oss".